Death Valley Girls

**Death Valley Girls** on Los Angelesissa Yhdysvalloissa perustettu rock-yhtye, joka yhdistää musiikissaan garage rockin, punkin ja psykedelian elementtejä. Sen musiikissa on myös vaikutteita 1970-luvun hard rockista. Yhtye on tehnyt yhteistyötä esimerkiksi Iggy Popin kanssa, ja sen perustajiin kuuluu Hole-yhtyeen rumpali Patty Schemel. Death Valley Girlsin sanoituksissa juhlistetaan monenlaista kyseenalaista käyttäytymistä. Yhtyeen tunnetuimpia kappaleita ovat ”Disaster (Is What We’re After)”  ja ”When I’m Free”.  

## Ura
Death Valley Girls perustettiin Los Angelesissa Kaliforniassa vuonna 2013. Alkuperäiseen kokoonpanoon kuuluivat laulaja Bonnie Bloomgarden, basisti Rachel Orosco sekä rumpali Patty Schemel, joka oli työskennellyt aikaisemmin Holen ja Juliette and the Licksin kanssa, sekä Pattyn kitaristiveli Larry Schemel, joka oli aikaisemmin soittanut The Flesheaters -yhtyeessä. Yhtyeen perustamiseen vaikutti rumpali Patty Schemelin tunne siitä, että hän tarvitsi ”jotain muutakin turvallista tekemistä kuin AA-kerho”.
Patty Schemel jätti kuitenkin yhtyeen sen debyyttialbumin *Street Venomin* julkaisun jälkeen vuonna 2014. Samana vuonna yhtye julkaisi singlen ”Electric High” b/w ”Gettin’ Hard”, jolloin Laura Kelsey (ex-Flytraps) otti rumpalin paikan.

Toinen albumi *Glow in the Dark* (2016) dokumentoi lisää kokoonpanon muutoksia – Alana Amram korvasi Rachel Oroscon basistina. Vuonna 2018 julkaistu *Darkness Rains* oli bändin ensimmäinen albumi Suicide Squeeze Recordsille, ja se sisälsi yhtyeen tunnetuimman kappaleen ”Disaster (Is What We’re After)”. Kappaleesta julkaistiin myös musiikkivideo, joka on uudelleen filmatisoitu kohtaus Jørgen Lethin vuonna 1982 ohjaamasta elokuvasta *66 Scenes from America*, missä Andy Warhol istuu ja syö hampurilaisen. Death Valley Girlsin videolla Andy Warholin tilalla hampurilaisen syö Iggy Pop. 

Vuonna 2020 yhtye julkaisi rajoitetun erän live-kasettia *Levitation Sessions*, joka oli äänitetty Los Angelesin Cone-klubilla. Sitä seurasi *Under the Spell of Joy* (2020) -albumi, jolla Larry Schemelin ja Bonnie Bloomgardenin seurassa olivat Nicole ”Pickle” Smith bassossa, Rikki Styxx rummuissa. Laura Kelsey alkoi soittamaan koskettimia. Yhtyeen ensimmäinen albumi *Street Venom* sai laajennetun uusintajulkaisun heinäkuussa 2021, jolloin se oli saatavilla myös vinyylinä ja digitaalisessa muodossa.

Alkuvuodesta 2022 Death Valley Girls julkaisi split-singlen Le Butcherettesin kanssa. Sillä Death Valley Girls esitti kappaleen ”When I’m Free” ja Le Butcherettes esitti kappaleen ”The Universe”. Seuraavassa huhtikuussa ”When I’m Free” julkaistiin uudelleen myös Peachesin elektro-rap-remiksinä.  Helmikuussa 2023 julkaistiin *Islands in the Sky* -albumi. Näissä sessioissa Sammy Westervelt otti basistin tehtävät Nicole ”Pickle” Smithiltä ja Laura Kelsey poistui bändistä. Laulaja Bonnie Bloomgarden soitti nyt myös kosketinsoittimia. Albumilla kuullaan myös vierailevia esiintyjiä, kuten Gregg Foreman koskettimissa ja Gabe Flores saksofonissa.

Yhtyeen perustajajäsen, kitaristi Larry Schemel  erosi yhtyeestä vuonna 2025. Yhtyettä on sittemmin johtanut sen laulaja Bonnie Bloomgarden ja kokoonpanossa soittaa ainoastaan naisia.

## Diskografia:

### Studio albumit

* *Street Venom* (2014)
* *Glow in the Dark* (2016)
* *Darkness Rains* (2018)
* *Under the Spell of Joy* (2020)
* *Islands in the Sky* (2023)

### EP levyt

* *Death Valley Girls* (2013)
* *Electric High* (2014)
* *Breakthrough* (2020)
* *The Universe* (2022)

## Lähteet